Document ID: 31991D0041

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1990 για τροποποίηση της απόφασης 84/248/ΕΟΚ με την οποία εξουσιοδοτείται η Ομοσπονδιακή Δημοκρατία της Γερμανίας να θεσπίσει, κατά την εισαγωγή στο έδαφός της φυτών και φυτικών προϊόντων, φυτοϋγειονομικά μέτρα που έχουν θεσπιστεί για την εγχώρια παραγωγή ορισμένων οπωροφόρων που προορίζονται για φύτευση ( Το κείμενο στη γερμανική γλώσσα είναι το μόνο αυθεντικό ) ( 91/41/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα ( 1 ), όπως τροποποιήθηκε τελευταία από την οδηγία 91/27/ΕΟΚ ( 2 ), και ιδίως το άρθρο 18 παράγραφος 2,
Εκτιμώντας :
ότι το άρθρο 11 παράγραφος 1 της οδηγίας 77/93/ΕΟΚ προβλέπει ότι τα φυτά, φυτικά προϊόντα ή άλλα αντικείμενα, κατά την εισαγωγή τους στο έδαφος ενός κράτους μέλους, προερχόμενα από άλλο κράτος μέλος δεν υπόκεινται σε απαγορεύσεις και περιορισμούς κατά την εφαρμογή των προστατευτικών φυτοϋγειονομικών μέτρων εκτός εάν η εν λόγω οδηγία περιλαμβάνει αντίθετες διατάξεις -
ότι, σύμφωνα με το άρθρο 18 παράγραφος 2 της προαναφερόμενης οδηγίας, τα κράτη μέλη μπορούν να θεσπίσουν κατά την εισαγωγή στο έδαφός τους φυτών ή φυτικών προϊόντων, ειδικές φυτοϋγειονομικές διατάξεις εφόσον τα μέτρα αυτά προβλέπονται και για την εγχώρια αγορά -
ότι η Ομοσπονδιακή Δημοκρατία της Γερμανίας εισήγαγε με την "Verordnung zur Becaempfung von Viruskrankheiten im Obstbau" της 26ης Ιουλίου 1978 ( 2 ), όπως τροποποιήθηκε τελευταία με την "Verordnung" της 1ης Δεκεμβρίου 1989 ( 3 ), ειδικά φυτοϋγειονομικά μέτρα για την εμπορία ορισμένων οπωροφόρων που προορίζονται για φύτευση -
ότι, με την απόφαση 84/248/ΕΟΚ ( 5 ), όπως τροποποιήθηκε τελευταία με την απόφαση 90/111/ΕΟΚ ( 6 ), η Επιτροπή ενέκρινε την εφαρμογή εκ μέρους της Ομοσπονδιακής Δημοκρατίας της Γερμανίας των μέτρων αυτών στα προϊόντα που εισάγονται στο έδαφός της από άλλα κράτη μέλη -
ότι η έγκριση αυτή παραχωρήθηκε για μια περίοδο που λήγει στις 31 Δεκεμβρίου 1990, αλλά με τη δυνατότητα να παραταθεί εφόσον καθοριστεί το κοινοτικό σύστημα πιστοποίησης για τα υλικά πολλαπλασιασμού των οπωροφόρων -
ότι το κοινοτικό αυτό σύστημα πιστοποίησης δεν έχει καθοριστεί ακόμα - ότι δεν έχουν μεταβληθεί οι υπόλοιπες περιστάσεις που δικαιολογούν αυτήν την έγκριση -
ότι η ισχύς της έγκρισης θα πρέπει να παραταθεί για μια μεγαλύτερη περίοδο -
ότι τα μέτρα που προβλέπονται στην απόφαση αυτή είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Στο άρθρο 2 της απόφασης 84/248/ΕΟΚ, η ημερομηνία "31 Δεκεμβρίου 1990" αντικαθίσταται από την ημερομηνία "1η Ιουλίου 1992 ". Άρθρο 2
Η απόφαση αυτή απευθύνεται στην Ομοσπονδιακή Δημοκρατία της Γερμανίας . Βρυξέλλες, 20 Δεκεμβρίου 1990 .

Labels: 6